
R E F E R A T  DE  A P R O B A R E
[bookmark: _Hlk117506511]privind mandatarea președintelui Asociației de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” să semneze Contractul vizând acoperirea costurilor nete pentru colectarea și transportul, stocarea temporară, sortarea și valorificarea efectivă a deșeurilor de ambalaje


        Prin adresa înregistrată la Primăria Municipiului Brad sub nr. 28954/03.05.2023, Asociația de Dezvoltare Intercomunitară ,,SISTEMUL  INTEGRAT DE GESTIONARE A DEȘEURILOR JUDEȚUL HUNEDOARA” (A.D.I.S.I.G.D) a transmis Nota de fundamentare nr. 1246/02.05.2023 și Proiectul Contractului - cadru vizând acoperirea costurilor nete pentru colectarea și transportul, stocarea temporară, sortarea și valorificarea efectivă a deșeurilor de ambalaje, pentru Zona de colectare 1 Brad.
		Prin adresa nr. 1339/16.05.2023, înregistrată la Primăria Municipiului Brad sub nr. 23970/16.05.2023, Asociația de Dezvoltare Intercomunitară ,,SISTEMUL INTEGRAT DE GESTIONARE A DEȘEURILOR JUDEȚUL HUNEDOARA” a transmis forma finală a acestui contract, cu modificarea Cap. V. pct. 17. lit. e) și, totodată, a solicitat aprobarea încheierii acestuia între A.D.I.S.I.G.D. Hunedoara și Organizația care Implementează Obligațiile privind Răspunderea Extinsă a Producătorului (O.I.R.E.P.), precum și mandatarea președintelui pentru a semna acest contract în numele și pe seama Municipiului Brad.
		Pentru a atinge țintele anuale de reciclare la care și România este angajată, ca orice alt stat membru al Uniunii Europene, este nevoie de transabilitate deplină și de un întreg sistem de management al deșeurilor de ambalaje. De aceea, este nevoie să existe o relație între O.I.R.E.P. și Asociația de Dezvoltare Intercomunitară care să se deruleze în baza prevederilor Legii nr. 249/2015  privind modalitatea de gestionare a ambalajelor şi a deşeurilor de ambalaje, cu modificările și completările ulterioare și a Ordinului nr. 1362/2018 privind aprobarea Procedurii  de autorizare, avizare anuală şi de retragere a dreptului de operare a organizaţiilor care implementează obligaţiile privind răspunderea extinsă a producătorului, cu modificările și completările ulterioare.
		Conform prevederilor legale mai sus menționate, O.I.R.E.P. - urile au următoarele obligații:
			- să implementeze obligațiile privind răspunderea extinsă a producătorului distinct pentru deșeuri de ambalaje din comerț și industrie și deșeuri de ambalaje din deșeurile municipale;
			- să acopere, cu prioritate, în limita cantităților și tipurilor de ambalaje pentru care implementează obligațiile privind răspunderea extinsă a producătorului, costurile pentru colectare și transportul, stocarea temporară, sortarea și, după caz, valorificarea deșeurilor de ambalaje gestionate prin servicii / operatorii de salubritate;
			- să asigure, la solicitarea asociaţiilor de dezvoltare intercomunitară sau, după caz, a unităţilor administrativ-teritoriale sau subdiviziunilor administrativ-teritoriale ale municipiilor, preluarea şi valorificarea de către operatorii economici autorizaţi a deşeurilor de ambalaje din deşeurile municipale colectate separat/sortate, în limita cantităţilor şi tipurilor materiale de ambalaje contractate cu operatorii economici care sunt responsabili pentru preluarea şi valorificarea de la consumatori/utilizatori finali a ambalajelor/deşeurilor de ambalaje.
		Conform prevederilor Ordinului nr. 1.362/2018, Organizația care a obținut licența de operare are obligația să desfăşoare numai următoarele activităţi:	
  		- acoperă, cu prioritate, prin contractele, parteneriatele sau alte forme de colaborare încheiate cu autorităţile publice locale sau, după caz, cu asociaţiile de dezvoltare intercomunitară mandatate, costurile nete pentru deşeurile de ambalaje gestionate prin serviciul de salubrizare, în limita cantităţilor de ambalaje devenite deşeuri în fluxul municipal preluate prin contract de la operatorii economici responsabili;	
  		-  promovează campanii de informare şi educare a publicului în cadrul contractelor, parteneriatelor sau al altor forme de colaborare încheiate cu asociaţiile de dezvoltare intercomunitară sau, după caz, cu autorităţile publice locale.
 	În contextul celor de mai sus am inițiat prezentul proiect de hotărâre prin care am propus mandatarea președintelui „Asociației de Dezvoltare Intercomunitară Sistemul Integrat de Gestionare a Deșeurilor Județul Hunedoara” să semneze Contractul vizând acoperirea costurilor nete pentru colectarea și transportul, stocarea temporară, sortarea și valorificarea efectivă a deșeurilor de ambalaje și îl supun spre aprobare și dezbatere plenului Consiliului Local al Municipiului Brad în forma prezentată.
	Invoc în susţinerea prezentului proiect de hotărâre prevederile Ordonanței de Urgență nr. 92/2021 privind regimul deșeurilor, modificată și aprobată prin Legea nr. 17/2023, ale Ordonanței de Urgență  nr. 74/2018, astfel cum a fost modificată prin Legea nr. 31 din 10.01.2019, cu modificările și completările ulterioare, ale art. 9 alin. 2 lit. h și alin. 3 din Legea nr. 51/2006 a serviciilor comunitare de utilități publice, cu modificările și completările ulterioare, ale Statutul A.D.I.S.I.G.D. HUNEDOARA, astfel cum a fost actualizat și modificat, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Legii nr.101/2006 a serviciului de salubrizare a localităţilor, republicată, cu modificările şi completările ulterioare, ale Legii  nr. 249/2015 privind modalitatea de gestionare a ambalajelor şi a deşeurilor de ambalaje, cu modificările și completările ulterioare, ale Ordinului nr. 1362/2018 privind aprobarea Procedurii  de autorizare, avizare anuală şi de retragere a dreptului de operare a organizaţiilor care implementează obligaţiile privind răspunderea extinsă a producătorului, cu modificările și completările ulterioare, ale  Ordinului A.N.R.S.C. nr. 82 din 9 iulie 2015 privind aprobarea Regulamentului-cadru al serviciului de salubrizare a localităților, ale Contractului de Prestare a Serviciului de Salubritate în zona de Colectare 1 Brad, Județul Hunedoara nr. 11/11.01.2023, ale art. 89 – art. 92, art. 129 alin. 2 lit. d, alin. 7 lit. n, alin. 14 și art. 132 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

